
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1474 

4 Δεκεμβρίου 2000 


ΑΠΟΦΑΣΕΙ Σ 

Αριθ. Ε5/1945 

Κανονισμός σπουδών ΤΕΙ Πάτρας. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 4 του άρθρου 27 του Ν. 1404/83 
«Δομή και λειτουργία των Τεχνολογικών Εκπαιδευτικών 
Ιδρυμάτων» (ΦΕΚ173 Α'), όπως τροποποιήθηκε και ισχύει. 

2. Την αριθμ. 3/6.10.2000 απόφαση της Συνέλευσης του 
ΤΕΙ Πάτρας που μας διαβιβάστηκε με το αριθμ. 
7896/10.10.2000 έγγραφο του ΤΕΙ Πάτρας. 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού. 

4. Την αριθμ. ΣΤ5/25/26.4.2000 κοινή απόφαση του 
Πρωθυπουργού και του Υπουργού Εθνικής Παιδείας και 
Θρησκευμάτων για την ανάθεση αρμοδιοτήτων στον 
Υφυπουργό Εθνικής Παιδείας και Θρησκευμάτων (ΦΕΚ 
582 Β'), αποφασίζουμε: 

Εγκρίνουμε ως προς τη νομιμότητά της και την πληρό- 
τητά της την από 6.10.2000 απόφαση της Συνέλευσηςτου 
Τεχνολογικού Εκπαιδευτικού Ιδρύματος (ΤΕΙ) Πάτρας με 
την οποία καταρτίστηκε ο κανονισμός σπουδών του πα¬ 
ραπάνω Ιδρύματος και η οποία έχει ως ακολούθως: 

ΚΑΝΟΝΙΣΜΟΣ ΣΠΟΥΔΩΝ Τ.Ε.Ι. ΠΑΤΡΑΣ 
ΚΕΦΑΛΑΙΟ ΠΡΩΤΟ 

Σπουδαστές Έ.Ι., Εγγραφές, Κύκλοι Σπουδών, 
Μαθήματα 

ΑΡΘΡΟ 1 

Σπουδαστές Τεχνολογικών Εκπαιδευτικών Ιδρυμάτων - 
Εγγραφές 

1. Σπουδαστές Τ.Ε.Ι. καθίστανται όσοι εγγράφονται σε 
αυτά μετά από εισαγωγή, μετεγγραφή ή κατάταξη σύμ¬ 
φωνα με τις κείμενες διατάξεις. 

2. Οι εγγραφές των εισαγομένων σπουδαστών γίνονται 
στο οικείο Τμήμα της σχολής μέσα στα χρονικά όρια και 
με βάση τα δικαιολογητικά που ορίζονται εκάστοτε με τις 
υπουργικές αποφάσεις για την εισαγωγή νέων σπουδα¬ 
στών. 

Για όσους προέρχονται από μετεγγραφή ή κατάταξη, 


για την εγγραφή τους απαιτείται η έκδοση σχετικής από¬ 
φασης του Συμβουλίου Τμήματος, σύμφωνα με τις κείμε¬ 
νες διατάξεις. 

3. Για λόγους εξαιρετικής ανάγκης, (όπως π.χ. παρατε- 
ταμένη θεομηνία, σοβαρή ασθένεια, στράτευση ή απουσία 
στο εξωτερικό κ.λ.π.), είναι δυνατή η εγγραφή σπουδαστή 
που καθυστέρησε να εγγράφει μέσα στις προθεσμίες της 
προηγούμενης παραγράφου του άρθρου αυτού, με αιτιο¬ 
λογημένη απόφαση του Συμβουλίου του Τμήματος. Σε πε¬ 
ρίπτωση απόρριψης η αίτηση είναι δυνατόν να επανεξετα- 
σθεί από το Συμβούλιο της Σχολής, ύστερα από αίτηση του 
ενδιαφερομένου σπουδαστή, η οποία υποβάλλεται σε απο¬ 
κλειστική προθεσμία τριάντα (30) ημερών από την κοινο¬ 
ποίηση της απορριπτικής απόφασης του Τμήματος και 
στην οποία εκτίθενται και οι λόγοι της καθυστέρησης. 

Σπουδαστής που δεν γράφτηκε ούτε με τη διαδικασία 
αυτής της παραγράφου, χάνει το δικαίωμα εγγραφής του 
στο Τ.Ε.Ι. 

4. Σπουδαστής που έχει εγγράφει στο Τ.Ε.Ι. δεν μπορεί 
να είναι συγχρόνως σπουδαστής και σε άλλο τριτοβάθμιο 
εκπαιδευτικό ίδρυμα εσωτερικού ή εξωτερικού, εκτός 
όσων μετακινούνται μέσω προγραμμάτων κινητικότητας 
που χρηματοδοτούνται από την Ευρωπαϊκή Ένωση. 

ΑΡΘΡΟ 2 

Ανανέωση Εγγραφής 

1. Με την επιφύλαξη της παρ. 6 του άρθρου 27 Ν. 
1404/1983, ο σπουδαστής υποχρεούται ανά εξάμηνο σε 
ανανέωση εγγραφής. 

Η ανανέωση γίνεται πριν από την έναρξη των μαθημά¬ 
των του εξαμήνου με ειδική έντυπη δήλωση, που διατίθε¬ 
ται από το Τμήμα. 

2. Σπουδαστής που δεν ανανέωσε την εγγραφή του για 
δύο (2) συνεχόμενα ή για τρία (3) μη συνεχόμενα εξάμηνα 
σπουδών, χάνει τη δυνατότητα να συνεχίσει τις σπουδές 
του στο Τ.Ε.Ι. και διαγράφεται από τα μητρώα του Τμήμα¬ 
τος αυτοδίκαια. Αιτήσεις επανεγγραφής διαγραφέντων 
εξετάζονται κατά σειρά από το Συμβούλιο Τμήματος και 
της Σχολής μόνο για σοβαρούς λόγους, κατ’ αναλογία με 
το άρθρο 1 παρ. 3. 

ΑΡΘΡΟ 3 

Κύκλοι Σπουδών, Έναρξη, Διακοπή και Λήξη Μαθημάτων 

1. Τη βασική εκπαιδευτική περίοδο στο Τ.Ε.Ι. αποτελεί 
το διδακτικό εξάμηνο. 


























19852 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κάθε διδακτικό έτος, που αρχίζει την 1η Σεπτεμβρίου 
και λήγει την 5η Ιουλίου, περιλαμβάνει δύο αυτοτελή δι¬ 
δακτικά εξάμηνα: Το Χειμερινό, το οποίο αρχίζει την πρώ¬ 
τη Δευτέρα μετά τις εξετάσεις Σεπτεμβρίου κοίτην εβδο¬ 
μάδα των εγγραφών και το Εαρινό, το οποίο αρχίζει μετά 
τη λήξη των εξετάσεων β' περιόδου του χειμερινού εξα¬ 
μήνου και την εβδομάδα των εγγραφών. Μεταξύ των δύο 
εξεταστικών περιόδων του χειμερινού εξαμήνου ή μετά 
τη λήξη της δεύτερης εξεταστικής περιόδου και μέχριτην 
έναρξη του εαρινού εξαμήνου, μπορούν να παρεμβάλλο¬ 
νται ημέρες ελεύθερες μαθημάτων. 

2. Κατά τη διάρκεια των διδακτικών εξαμήνων μαθήμα¬ 
τα και εξετάσεις δεν διεξάγονται τις επίσημες εορτές και 
διακοπές, που ορίζονται στον Εσωτερικό Κανονισμό του 
Τ.Ε.Ι., καθώς επίσης μίαημέρα ανά διδακτικό εξάμηνο για 
διεξαγωγή Γεν. Συνελεύσεων των Σπουδαστών και μία για 
τις Σπουδαστικές Εκλογές. 

3. Οι ακριβείς ημερομηνίες έναρξης και λήξης των μα¬ 
θημάτων, των εξετάσεων καιτωνδιακοπώντου επόμενου 
διδακτικού έτους καθορίζονται, κατ’ εφαρμογή των δια¬ 
τάξεων του παρόντος άρθρου σε συνδυασμό με εκείνες 
του άρθρου 27 του ν. 1404/1983, από το Συμβούλιο του 
Τ.Ε.Ι. και ανακοινώνονται με ευθύνη του Αντιπροέδρου 
του Τ.Ε.Ι., που είναι αρμόδιος για τα εκπαιδευτικά θέμα¬ 
τα, ενιαία για όλες τις Σχολές του Τ.Ε.Ι., το αργότερο μέ¬ 
χρι τέλος Ιουνίου κάθε έτους. 

ΚΕΦΑΛΑΙΟ ΔΕΥΤΕΡΟ 

Οργάνωση Σπουδών, Μορφές Διδασκαλίας, 
Εκπαιδευτικές Εκδρομές 

ΑΡΘΡΟ 4 

Οργάνωση μαθημάτων - Προγράμματα Σπουδών 

1. Οι σπουδές στο Τ.Ε.Ι., οργανώνονται με βάση το εξα¬ 
μηνιαίο μάθημα. Τα μαθήματα του προγράμματος σπου¬ 
δών κάθε Τμήματος διακρίνονται σε γενικά υποχρεωτικά, 
κατ’ επιλογήν υποχρεωτικά και προαιρετικά, ως εξής: 

α) Γενικά υποχρεωτικά μαθήματα είναι τα μαθήματα 
υποδομής και τα βασικά μαθήματα ειδικότητας, τα οποία 
είναι υποχρεωτικά για όλους τους σπουδαστές του Τμή¬ 
ματος. 

β) Τα κατ’ επιλογήν υποχρεωτικά μαθήματα, είναι μαθή¬ 
ματα ειδικότητας που επιλέγονται από τους σπουδαστές 
από πίνακα περισσοτέρων μαθημάτων. Τα μαθήματα αυ¬ 
τά μπορεί να είναι ομαδοποιημένα. 

Εάν έχουν οριστεί κατευθύνσεις στο Τμήμα, τα μαθή¬ 
ματα που τις χαρακτηρίζουν είναι ομαδοποιημένα. 

γ) Τα προαιρετικά μαθήματα, είναι μαθήματα γενικής 
μόρφωσης ή μαθήματα εμβάθυνσης, υποδομής ή διεπι¬ 
στημονικά. 

δ) Η διαδικασία υλοποίησης εφαρμογής των ανωτέρω 
ορίζεται με απόφαση της Γ εν. Συνέλευσης του Τ μήματος. 

2. Εάν οι γνώσεις που παρέχονται σε ένα μάθημα είναι 
προϋπόθεση επιτυχούς παρακολούθησης ενός άλλου 
μαθήματος, το πρώτο μάθημα χαρακτηρίζεται ως προα- 
παιτούμενο του δεύτερου. Ένα μάθημα μπορεί να είναι 
ταυτόχρονα και προαπαιτούμενο ενός μαθήματος και 
εξαρτώμενο από άλλο μάθημα. Τα προαπαιτούμενο και 
εξαρτώμενα μαθήματα καθορίζονται με απόφαση της Γε¬ 
νικής Συνέλευσης κάθε Τμήματος. Τα αλληλοσυνδεόμε- 
να με τον τρόπο αυτό μαθήματα σχηματίζουν ομάδες, 
που περιλαμβάνουν μέχρι τρία (3) μαθήματα που δεν 
έχουν μεταξύ τους κοινά μαθήματα και ο ολικός αριθμός 


των αλληλοσυνδεομένων μαθημάτων δεν υπερβαίνει το 
40% του συνόλου των υποχρεωτικών μαθημάτων του 
Τμήματος και ορίζεται με απόφαση της Γενικής Συνέλευ¬ 
σης του Τμήματος. 

3. Εάν στο πρόγραμμα σπουδών του Τμήματος περι¬ 
λαμβάνονται και μαθήματα που ανήκουν στο γνωστικό πε¬ 
δίο Ομάδας Μαθημάτων άλλου Τ μήματος, για την κατάρ¬ 
τιση του προγράμματος σπουδών του Τμήματος, αναφο¬ 
ρικά με τα μαθήματα αυτά, και κατ’ ανάλογη εφαρμογή 
της παραγράφου 4 του άρθρου 26 ν. 1404/1983, απαιτεί¬ 
ται η σύμφωνη γνώμη της Γ ενικής Συνέλευσης της οικεί¬ 
ας Ομάδας Μαθημάτων. Εάν δεν γίνει δυνατή η επίτευξη 
συμφωνίας, η οριστική απόφαση λαμβάνεται από το Συμ¬ 
βούλιο της Σχολής, προκειμένου για Τμήματα και Ομάδες 
Μαθημάτων της ίδιας Σχολής, ή από το Συμβούλιο του 
Τ.Ε.Ι. σε διαφορετική περίπτωση. 

4. Το αργότερο μία (1) εβδομάδα πριν από την έναρξη 
των μαθημάτων κάθε διδακτικού εξαμήνου, συντάσσεται 
με ευθύνη του Προϊσταμένου του Τμήματος, το εβδομα¬ 
διαίο ωρολόγιο πρόγραμμα μαθημάτωντου Τ μήματος, το 
οποίο ανακοινώνεται και περιέχει: 

α) τα τυπικά προγράμματα σπουδών κάθε εξαμήνου 

β) τα μέλη του Ε.Π. που θα διδάξουν κάθε μάθημα των 
τυπικών προγραμμάτων και 

γ) την ημέρα, την ώρα και την αίθουσα ή τον χώρο που 
θα πραγματοποιηθεί κάθε μάθημα. 

Κατά την κατάρτιση του εβδομαδιαίου ωρολογίου προ¬ 
γράμματος κάθε Τμήματος, λαμβάνεταιπρόνοια, ώστε να 
συμπίπτει ελεύθερος χρόνος 2-3 ωρών σε συγκεκριμένη 
ημέρα της εβδομάδας που θα χρησιμοποιείται για τη σύ¬ 
γκληση των οργάνων του Τμήματος ή συνελεύσεων των 
μελών του Τ.Ε.Ι. 

5. α) Τα τυπικά προγράμματα των εξαμήνων σπουδών 
του Τμήματος είναι ενδεικτικά και όχι υποχρεωτικά για 
τους σπουδαστές του Τμήματος, με την επιφύλαξη της 
παραγράφου 1 περίπτωση α'του άρθρου αυτού. Ο σπου¬ 
δαστής μπορεί για κάθε διδακτικό εξάμηνο να καταρτίζει 
το ατομικό του πρόγραμμα σπουδών, το οποίο περιλαμ¬ 
βάνει τα μαθήματα που επιθυμεί και πρόκειται να παρα¬ 
κολουθήσει κατά το εξάμηνο αυτό. Σχετική δήλωση υπο¬ 
βάλλουν στο Τμήμα, όλοι οι σπουδαστές. Μέσα σε μία (1) 
εβδομάδα από την έναρξη των μαθημάτωντου εξαμήνου, 
ο σπουδαστής έχει τη δυνατότητα τροποποίησης της αρ¬ 
χικής δήλωσής του. 

β) Κατά την κατάρτιση του ατομικού προγράμματος 
σπουδών του εξαμήνου, ο σπουδαστής λαμβάνει υπο¬ 
χρεωτικά πρόνοια, ώστε το σύνολο των εβδομαδιαίων 
ωρών διδασκαλίας για τα μαθήματα που δηλώνει να είναι: 

ί. Για τους πρωτοεισαγόμενους σπουδαστές, οι ώρες 
των μαθημάτων του τυπικού προγράμματος σπουδών 
του Α'εξαμήνου. 

ϋ. Για τους σπουδαστές των υπολοίπων εξαμήνων, το 
σύνολο των ωρών που δηλώνονται δεν μπορεί να υπερ¬ 
βαίνει το πλήθος των ωρών του προγράμματος σπουδών 
του τυπικού τους εξαμήνου, προσαυξημένο κατά 33%. 

Κατά προτεραιότητα και συμπλήρωση του ανωτέρω 
ορίου, δηλώνονται: 

* Οι ώρες των μαθημάτων προηγουμένων εξαμήνων, τα 
οποία είτε δεν δηλώθηκαν, είτε δεν ολοκληρώθηκαν με 
επιτυχία. 

* Οι ώρες των μαθημάτωντου τυπικού τους εξαμήνου. 

* Δεν περιλαμβάνονται μαθήματα τα προαπαιτού μένα των 
οποίων δενέχειπαρακολουθήσει με επιτυχίαο σπουδαστής. 

γ) Εάν στη δήλωση των μαθημάτων που θα παρακολου¬ 
θήσει ο σπουδαστής σε ένα εξάμηνο δεν τηρούνται οι 
όροι του προηγούμενου εδαφίου, θεωρείται αυτοδίκαια 
ότι η δήλωση περιλαμβάνειτα μαθήματα του εξαμήνου ει¬ 
σαγωγής, προκειμένου για πρωτοεισαγόμενους σπουδα¬ 
στές, ενώ για παλαιότερους σπουδαστές τροποποιείται η 
δήλωση μαθημάτων, με απόφαση του Συμβουλίου του 
Τμήματος, ύστερα από συνεννόηση με τον σπουδαστή. 

6. Σε καμία περίπτωση ο σπουδαστής, κατ’ εφαρμογή 
του εδαφίου β'της προηγούμενης παραγράφου, δεν μπο¬ 
ρεί να καταστεί πτυχιούχος νωρίτερα από την προβλεπό- 
μενη χρονική διάρκεια σπουδών του Τμήματος. Γιατη δι¬ 
ευκόλυνση της κινητικότητας σπουδαστών και Ε.Π. μετα¬ 
ξύ του Τ.Ε.Ι. Πάτρας και Ιδρυμάτων Τριτοβάθμιας 
Εκπαίδευσης του εξωτερικού, είναι δυνατή, με απόφαση 
του Συμβουλίου του Τμήματος, η διδασκαλία ορισμένων 
μαθημάτων του προγράμματος σπουδών και σε μία άλλη 
γλώσσα κράτους-μέλους της Ευρωπαϊκής Ένωσης, η 
οποία διδάσκεται στο Τμήμα. 

ΑΡΘΡΟ 5 

Διδασκαλία Ξένων Γλωσσών 

1. Στα Τμήματα του Τ. Ε. I. διδάσκονται μία ή περισσότερες 
ξένες γλώσσες, κυρίως από τις γλώσσες χωρών της Ευρω¬ 
παϊκής Ένωσης. Ανάλογα με το γνωστικό αντικείμενο ή την 
επαγγελματική κατεύθυνση αποφοίτωντου Τμήματος, η δι¬ 
δασκαλία της ξένης γλώσσας έχει ως σκοπό να μάθουν οι 
σπουδαστές τη γλώσσα πολύ καλά και σε βαθμό που να 
μπορούν να κατανοούν κείμενα της ειδικότητάς τους. 

2. Η ξένη γλώσσα ανήκει στα γενικά υποχρεωτικά ή στα 
κατ’ επιλογήν υποχρεωτικά μαθήματα του Τμήματος, εί¬ 
ναι όμως δυνατό να επιλεγεί και ως προαιρετικό μάθημα 
στην περίπτωση που άλλη ξένη γλώσσα έχει δηλωθεί ως 
υποχρεωτική. 

3. Ο πρωτοεισαγόμενος σπουδαστής που κατέχει την 
ξένη γλώσσα, μπορεί να ζητήσει την απαλλαγή του από 
την υποχρέωση παρακολούθησης της γλώσσας αυτής. 
Για το σκοπό αυτό, με απόφαση του οικείου Τμήματος, 
συγκροτείται επιτροπή, αποτελούμενη από δύο (2) μέλη 
Ε.Π. της αντίστοιχης γλώσσας, η οποία εξετάζει και ειση- 
γείται στο Συμβούλιο του Τμήματος, για την απαλλαγή 
του ή μη από την παρακολούθηση των μαθημάτωντης ξέ¬ 
νης γλώσσας, για ένα ή περισσότερα εξάμηνα. 

ΑΡΘΡΟ 6 

Μορφές Διδασκαλίας, Συνδιδασκαλία 

1. Η εκπαιδευτική διαδικασία κάθε μαθήματος περιλαμ¬ 
βάνει μία ή περισσότερες από τις παρακάτω μορφές: θε¬ 
ωρητική ή από έδρας διδασκαλία, σεμινάρια, φροντιστη¬ 
ριακές και άλλες μορφές διδασκαλίας, πρακτικές και ερ¬ 
γαστηριακές ασκήσεις, ανάθεση εκπόνησης εργασιών 
ατομικά ή ομαδικά και εκπαιδευτικές επισκέψεις. 

2. α) Η θεωρητική ή από έδρας διδασκαλία μαθήματος, 
παρουσιάζει εποπτικά μία ευρεία περιοχή ενός γνωστι¬ 
κού αντικειμένου και τον σχετικό με αυτό επιστημονικό 
προβληματισμό. Τμήμα της διδασκαλίας αυτής μπορεί να 
περιλαμβάνει και ειδικές ασκήσεις για την εμπέδωση των 
θεωρητικών γνώσεων με τη μορφή φροντιστηριακών 
ασκήσεων, ύστερα από εισήγηση της Ομάδας Μαθημά¬ 
των και απόφαση του Συμβουλίου του Τμήματος. Επίσης 
μέρος της ύλης μπορεί να ανατίθεται για παρουσίαση σε 
σπουδαστές ατομικά ή ομαδικά. Η συνθετική εφαρμογή 
γνώσεων, μεθόδων και διαδικασιών γίνεται σε ειδικά επι¬ 


λεγμένα θέματα που αναθέτει ο διδάσκων στους σπου¬ 
δαστές, κατά ομάδες ή ατομικά. 

β) Τα σεμινάρια στοχεύουν στην επεξεργασία συγκε¬ 
κριμένων θεμάτων σε μεγαλύτερο βάθος και έκταση με τη 
συνεργασία και καθοδήγηση του διδάσκοντα και τη βοή¬ 
θεια σχετικής βιβλιογραφίας. 

γ) Οι εργαστηριακές και πρακτικές ασκήσεις πραγμα¬ 
τοποιούνται περιοδικά σε κατάλληλους χώρους του Τ. Ε. I. 
ή σε χώρουςτου Τ.Ε.Ι. ή σε χώρους εργασίας, στους οποί¬ 
ους οι σπουδαστές κάτω από την επίβλεψη και με την κα¬ 
θοδήγηση του εκπαιδευτικού προσωπικού, εκπαιδεύο¬ 
νται κατά μικρές ομάδες στην εφαρμογή θεωρητικών, 
επαγγελματικών ή τεχνολογικών μεθόδων, στον χειρισμό 
τεχνικών συστημάτων, στον εθισμό στην ομαδική εργα¬ 
σία, στη σύνταξη περιγραφικών εκθέσεων κ.λ.π., ώστε να 
αποκτούν τις κατάλληλες δεξιότητες. 

3. α) Δεν επιτρέπεται κατάτμηση θεωρητικού μαθήμα¬ 
τος σε περισσότερα τμήματα. Σε εξαιρετικές περιπτώ¬ 
σεις, όταν ο αριθμός των παρακολουθούντων σπουδα¬ 
στών είναι πολύ μεγάλος, μπορεί να γίνει κατάτμηση 
ύστερα από τεκμηριωμένη εισήγηση του Τμήματος και 
απόφαση του Συμβουλίου Τ.Ε.Ι. 

β) Για τη διεξαγωγή των εργαστηριακών ασκήσεων, ο 
αριθμός των παρακολουθούντων σπουδαστών ανά τμή¬ 
μα, θα έχει ελάχιστο όριο είκοσι (20), μειούμενος σε δέκα 
πέντε (15) σε ειδικές περιπτώσεις, για τις οποίες απαιτεί¬ 
ται η έγκριση από το Συμβούλιο του Τ.Ε.Ι., μετά από αι¬ 
τιολογημένη εισήγηση του Συμβουλίου του Τμήματος. Ο 
αριθμός των μελών Ε.Π. ανά ομάδα εργαστηριακών μα¬ 
θημάτων δεν μπορεί να είναι ανώτερος των δύο (2). 

γ) Σε περίπτωση κατάτμησης Τμήματος λόγω μεγάλου 
αριθμού σπουδαστών, οι διδάσκοντες συντονίζουν μετα¬ 
ξύ τους τη διδακτέα ύλη και την ύλη των τελικών εξετάσε¬ 
ων και θέτουν από κοινού θέματα εξετάσεων. 

ΑΡΘΡΟ 7 

Διάρκεια Διδασκαλίας και Ασκήσεων 

1. Η διάρκεια της ωριαίας διδασκαλίας των θεωρητικών 
μαθημάτων και φροντιστηριακών ασκήσεων ορίζεται σε 
σαράντα πέντε (45) λεπτά της ώρας, μετά τη λήξη της 
οποίας, ακολουθεί διάλειμμα δέκα πέντε (15) λεπτών. 

2. Η διάρκεια των ωριαίων πρακτικών και εργαστηρια¬ 
κών ασκήσεων είναι πενήντα πέντε (55) λεπτά. Οι φροντι¬ 
στηριακές, εργαστηριακές και πρακτικές ασκήσεις μπο¬ 
ρεί να γίνονται και χωρίς διάλειμμα. 

3. Η διάρκεια διεξαγωγής των σεμιναρίων ρυθμίζεται 
από τον διδάσκοντα σε συνεννόηση με τους σπουδαστές. 
Κάθε άλλη λεπτομέρεια καθορίζεται με απόφαση του 
Συμβουλίου του Τ.Ε.Ι. 

4. Η διάρκεια της θεωρητικής διδασκαλίας δεν μπορεί 
να υπερβαίνει τις δύο (2) συνεχείς ώρες διδασκαλίας στο 
ίδιο γνωστικό αντικείμενο. 

5. Τα θεωρητικά μαθήματα κατά προτίμηση θα τίθενται 
πρώτα στο ωρολόγιο πρόγραμμα. 

ΑΡΘΡΟ 8 

Προπαρασκευαστικά φροντιστήρια 

1. Με εισήγηση της γενικής Συνέλευσης του Τμήματος 
και απόφαση του Συμβουλίου της Σχολής, είναι δυνατή η 
διοργάνωση προπαρασκευαστικών φροντιστηρίων για 
σπουδαστές που δεν μπορούν να ανταποκριθούν στις 
απαιτήσεις των μαθημάτων του α' και β' εξαμήνου σπου¬ 
δών του Τμήματος. 

Η διοργάνωση των προπαρασκευαστικών φροντιστη¬ 
ρίων μπορεί να γίνει σε επίπεδο Τμήματος, Σχολής ή και 
σε επίπεδο Τ.Ε.Ι. Σε όλες τις περιπτώσεις απαιτείται από¬ 
φαση του Συμβουλίου του Τ.Ε.Ι. μετά από εισηγήσεις των 
ενδιαφερομένων Σχολών. 

2. Τα προπαρασκευαστικά φροντιστήρια διαρκούν ένα 
διδακτικό εξάμηνο με δύο (2) το πολύ εβδομαδιαίες διδα¬ 
κτικές ώρες ανά μάθημα. Είναι όμως δυνατή η σύμπτυξή 
τους σε μικρότερο χρονικό διάστημα με ανάλογη αύξηση 
των εβδομαδιαίων διδακτικών ωρών. Τα προπαρασκευα¬ 
στικά φροντιστήρια γίνονται κατά κανόνα πέρα από το κα¬ 
νονικό ωράριο σπουδών και δεν καταλήγουν σε τελική 
αξιολόγηση της επίδοσης των σπουδαστών. 

3. Η διδασκαλία στα προπαρασκευαστικά φροντιστήρια 
ανατίθεται σε μέλη του Ε.Π., σύμφωνα με τις διατάξεις 
που αναφέρονται στη διδασκαλία των κανονικών μαθη¬ 
μάτων. 

ΑΡΘΡΟ 9 

Εκπαιδευτικές Επισκέψεις 

1. α) Για την αποτελεσματικότερη εμπέδωση των θεω¬ 
ρητικών, τεχνολογικών και πρακτικών γνώσεωντων σπου¬ 
δαστών οργανώνονται, με πρωτοβουλία και ευθύνη του 
Τμήματος, εκπαιδευτικές επισκέψεις μικρής χρονικής 
διάρκειας (όχι περισσότερες από τρεις (3) συνεχόμενες 
εργάσιμες ημέρες το εξάμηνο) σε χώρους εργασίας και 
βιομηχανικών εγκαταστάσεων. Η έγκριση παρέχεται σύμ¬ 
φωνα με τον Εσωτερικό κανονισμό του Τ.Ε.Ι. 

β) Πολυήμερες, άνω των τριών (3) ημερών, εκπαιδευτι¬ 
κές επισκέψεις, στο εσωτερικό ή το εξωτερικό, πραγμα¬ 
τοποιούνται μόνο κατά τις διακοπές των Χριστουγέννων, 
του Πάσχα καιτου καλοκαιριού. Η έγκριση παρέχεται από 
τον Υπουργό Εθνικής Παιδείας και Θρησκευμάτων, ύστε¬ 
ρα από εισήγηση του οικείου Τμήματος (στην οποία περι¬ 
λαμβάνεται το πρόγραμμα εκπαιδευτικών επισκέψεων 
και εκτίμηση της απαιτούμενης δαπάνης μεταφοράς των 
σπουδαστών) και πρόταση του Συμβουλίου του Τ.Ε.Ι. 

ΚΕΦΑΛΑΙΟ ΤΡΙΤΟ 

Φοίτηση, Έλεγχος Επίδοσης, Επιτυχής Παρακολούθηση 

ΑΡΘΡΟ 10 
Φοίτηση 

1. Οι σπουδαστές παρακολουθούν όλα τα μαθήματα 
του προγράμματος σπουδώντους, σύμφωνα με τη δήλω¬ 
σή τους και τις ρυθμίσεις των άρθρων του παρόντος. 

2. Οι προβλεπόμενες ώρες διδασκαλίας κατά εξάμηνο 
για κάθε μάθημα, καθορίζονται από την ομάδα μαθημά¬ 
των και ανακοινώνονται από τον διδάσκοντα στην αρχή 
κάθε εξαμήνου, με βάση το ωρολόγιο πρόγραμμα του 
Τμήματος, αφού ληφθούν υπόψη οι ημέρες που επίσημα 
δεν θα πραγματοποιηθούν μαθήματα κατά τη διάρκεια 
του εξαμήνου, σύμφωνα με τις διατάξεις του άρθρου 3 
παράγραφος 2 και 3 του παρόντος. 

3. Σε κάθε περίπτωση, εάν ο αριθμός των εβδομαδιαίων 
μαθημάτων που πραγματοποιήθηκαν σε ένα διδακτικό 
αντικείμενο είναι για οποιονδήποτε λόγο μικρότερος των 
δέκα (10) για όλο το διδακτικό εξάμηνο, το μάθημα αυτό 
θεωρείται ότι δεν διδάχθηκε. Η διαπίστωση πραγματο¬ 
ποίησης ή μη του μαθήματος γίνεται κατά τη λήξη του 
εξαμήνου, μετά από γραπτή δήλωση του διδάσκοντος και 
απόφαση της Ομάδας μαθημάτων. Σε περίπτωση διαφω¬ 
νίας αποφασίζει το Συμβούλιο του Τμήματος. 


ΑΡΘΡΟ 11 

Βαθμολογική Κλίμακα 

1. Η βαθμολογία σε άλατα μαθήματα εκφράζεται με την 
αριθμητική κλίμακα: 

μηδέν έως δέκα (0-10), με βάση επιτυχίας το βαθμό πέ¬ 
ντε. 

2.0 χαρακτηρισμός της επίδοσης των σπουδαστών κα¬ 
τά μάθημα, καθορίζεται ως εξής: 

- από 0 - 4,99: «ανεπιτυχώς» 

- από 5 - 6,99: «καλώς» 

- από 7 - 8,49: «λίαν καλώς» 

-από8,50-10: «άριστα» 

3. Όλοι οι βαθμοί υπολογίζονται και καταχωρούνται με 
προσέγγιση ενός δεκάτου (1/10) της ακέραιος μονάδας. 

ΑΡΘΡΟ 12 

Βαθμοί Εργαστηρίου, Ενδιάμεση Αξιολόγηση 
και Τελικών Εξετάσεων 

1 .α) Για την επιτυχή παρακολούθηση του εργαστηρια¬ 
κού μαθήματος ή του εργαστηριακού μέρους μικτού μα¬ 
θήματος, απαιτείται ο σπουδαστής να έχει διεξάγει με 
επιτυχία τουλάχιστον το 80% των πραγματοποιηθεισών 
ασκήσεων. Την τελευταία εβδομάδα του εξαμήνου, δίνε¬ 
ται η δυνατότητα συμπληρωματικών ασκήσεων, μέχρι 
δύο (2) τον αριθμό, για όσους σπουδαστές έχουν αποτύ- 
χει ή απουσιάσει. Η μορφή και ο τρόπος της συμπληρω¬ 
ματικής αξιολόγησης καθορίζεται με απόφαση της Ομά¬ 
δας Μαθημάτων, ύστερα από πρόταση του διδάσκοντος. 

β) Ο βαθμός του εργαστηρίου ή του εργαστηριακού ή 
πρακτικού μέρους μικτού μαθήματος είναι, ανάλογα με τη 
φύση του εργαστηρίου και μετά από απόφαση της Ομά¬ 
δας μαθημάτων, ο μέσος όρος όλων των επιμέρους βαθ¬ 
μών των ασκήσεων, που ο σπουδαστής έχει διεξάγει με 
επιτυχία στα ποσοστά του προηγούμενου εδαφίου. Οι 
αξιολογήσεις πραγματοποιούνται κατά τη διάρκεια των 
εργαστηρίων ή τουλάχιστον τρεις φορές το εξάμηνο. 

γ) Σε πέντε (5) ημέρες από το τέλος του εξαμήνου, ο δι¬ 
δάσκων καταθέτει στο Τμήμα τη βαθμολογία του εργα¬ 
στηρίου ή των πρακτικών ασκήσεων, που καταχωρείται 
στο πρωτόκολλο και αρχειοθετείται. 

2. Τα Συμβούλια των Τμημάτων εντός 20 ημερών από 
την έναρξη των μαθημάτων, λαμβάνοντας υπόψη τους τις 
προτάσεις των Ο.Μ., αποφασίζουν για την αναγκαιότητα 
ή μη ενδιάμεσης αξιολόγησης για κάθε μάθημα, καθώς 
και τις μορφές ενδιάμεσης αξιολόγησης, όπου αυτή κρί- 
νεται αναγκαία. 

α) Η αξιολόγηση του σπουδαστή για την επίδοσή του 
καθ’ όλη τη διάρκεια του εξαμήνου σε κάθε μάθημα ή μέ¬ 
ρος μαθήματος, που παρέχεται με τη μορφή θεωρητικής 
διδασκαλίας, γίνεται: 

ί) Από μία ενδιάμεση αξιολόγηση, εάν τούτο αποφασι- 
σθεί, στη διάρκεια του διδακτικού εξαμήνου επί του 40% 
τουλάχιστον της διδακτέας ύλης του αναλυτικού προ¬ 
γράμματος και όχι πέραν της ογδόης εβδομάδας ή με την 
ανάθεση στους σπουδαστές ατομικών ή συλλογικών ερ¬ 
γασιών με διακριτούς ρόλους (βιβλιογραφική ανασκόπη¬ 
ση, παρουσίαση θεμάτων ενώπιον ακροατηρίου, μελέτες 
περιπτώσεων κ.λ.π.) ή με μορφή ασκήσεων. Ο συντελε¬ 
στής αξιολόγησης τόσο της ενδιάμεσης αξιολόγησης 
όσο και των ατομικών ή συλλογικών εργασιών ή ασκήσε¬ 
ων θα είναι 40%. 

ϋ) Από την τελική γραπτή εξέταση εφ’ όλης της διδα- 

κτέας ύλης διάρκειας 2-3 ωρών με συντελεστή 60%, γι’ 
αυτούς που θα μετέχουν στην αξιολόγηση. 

ίϋ) Από τηντελική γραπτή εξέταση με συντελεστή 100%, 
όταν δεν υπάρχει ενδιάμεση αξιολόγηση. 

3. α) Μετοτέλοςτηςτελευταίας εβδομάδας διεξαγωγής 
μαθημάτωντου εξαμήνου, ο διδάσκων καταθέτει στο Τμή¬ 
μα κατάσταση των σπουδαστών με τον αντίστοιχο βαθμό 
της ενδιάμεσης αξιολόγησης για τον καθένα σε κάθε μά¬ 
θημα, που του έχει ανατεθεί. Με ευθύνη του Προϊσταμέ¬ 
νου του Τμήματος ανακοινώνεται έγκαιρα και πάντως πριν 
από τις τελικές εξετάσεις, ο πίνακας με τους βαθμούς, που 
συγκέντρωσαν σε κάθε μάθημα οι σπουδαστές. 

β) Σε πέντε (5) ημέρες από την εξέταση του μαθήματος, 
ο διδάσκων καταθέτει στο Τμήμα τη βαθμολογία του μα¬ 
θήματος. 

4. α) Ο τελικός βαθμός θεωρητικού μαθήματος ή θεω¬ 
ρητικού μέρους μικτού μαθήματος, είναι: το άθροισμα 
των βαθμών που συγκεντρώνει ο σπουδαστής από την 
επίδοσή του στην ενδιάμεση αξιολόγηση και την τελική 
εξέταση, πολλαπλασιασμένων με τους συντελεστές του 
εδαφίου α' της παραγράφου 2 του παρόντος άρθρου, για 
αυτούς που επέλεξαν ενδιάμεση αξιολόγηση, ή σε περί¬ 
πτωση μη ενδιάμεσης αξιολόγησης ο βαθμός της τελικής 
εξέτασης. 

β) Σπουδαστής θεωρείται επιτυχών στα μαθήματα εκεί¬ 
να που συγκέντρωσε βαθμό τουλάχιστον πέντε (5). 

5. Ο βαθμός αυτών που προέρχονται από κατάταξη, 
εξάγεται ως εξής: Το Τμήμα Υποδοχής με απόφαση του 
Συμβουλίου του, σύμφωνα με τις κείμενες διατάξεις, 
απαλλάσσει τους κατατασσόμενους από μαθήματα ή 
ασκήσεις, που έχουν εξετασθεί με επιτυχία στη Σχολή ή 
το Τμήμα Προέλευσης, μη καταγράφοντας τους βαθμούς 
των μαθημάτων αυτών. Καθορίζει δε τα μαθήματα και 
ασκήσεις προηγουμένων εξαμήνων, στα οποία οι κατα- 
τασσόμενοι οφείλουν να εξετασθούν, εφόσον δεν διδά¬ 
χθηκαν ή δεν ασκήθηκαν πλήρως ή επαρκώς σε αυτά στη 
Σχολή ή το Τμήμα Προέλευσης, ανεξάρτητα από το εξά¬ 
μηνο που έγινε η κατάταξη. 

6. Σπουδαστής που δεν παρακολούθησε με επιτυχία 
υποχρεωτικό μάθημα σύμφωνα με τις κείμενες διατάξεις 
της παραγράφου 7του άρθρου αυτού, πρέπει νατό επα- 
ναλάβει σε επόμενο εξάμηνο. Εάν απέτυχε σε κατ’ επιλο¬ 
γήν υποχρεωτικό μάθημα ενός συνόλου μαθημάτων, τα 
οποία χαρακτηρίζουν κατεύθυνση, τότε πρέπει το μάθη¬ 
μα αυτό να το επαναλάβει το επόμενο εξάμηνο ή να αλ¬ 
λάξει το μάθημα ή την κατεύθυνση, ενώ εάν απέτυχε σε 
προαιρετικό μάθημα, μπορεί να το επαναλάβει σε επόμε¬ 
να εξάμηνα ή να το αντικαταστήσει με άλλο. Για κάθε μά¬ 
θημα που δηλώνει ο σπουδαστής, μπορεί να συμμετάσχει 
στις δύο (2) εξεταστικές περιόδους που ακολουθούν το 
εξάμηνο. 

7. α) Ο τελικός βαθμός προκύπτει απ’ το συνυπολογι- 
σμό των βαθμών του θεωρητικού και εργαστηριακού/ 
πρακτικού μέρους του μικτού μαθήματος με συντελε¬ 
στές, που κυμαίνονται μεταξύ 0,40 και 0,60 και έχουν 
άθροισμα ένα (1). Η κατανομή αυτή καθορίζεται από την 
Ομάδα Μαθημάτων με βάση τις ώρες και τις συνθήκες δι¬ 
δασκαλίας, ως και τη φύση κάθε μέρους του μαθήματος. 

β) Η παρακολούθηση σε ένα μάθημα θεωρείται επιτυ¬ 
χής, εφόσον ο βαθμός στο θεωρητικό και στο εργαστη- 
ριακό/πρακτικό μέρος του μαθήματος αυτού έχει την έν¬ 
δειξη τουλάχιστον «5». 

γ) Ο τελικός βαθμός αμιγώς εργαστηριακού/πρακτικού 


ή αμιγώς θεωρητικού μαθήματος είναι ο βαθμός που κα¬ 
θορίζεται στις παραγράφους 1,4 και 6 του άρθρου αυτού 
αντίστοιχα. Για όσους από τους σπουδαστές δεν επέλε¬ 
ξαν ενδιάμεση αξιολόγηση, τότε ο βαθμός της τελικής 
εξέτασης είναι ο τελικός. 

δ) Σε περίπτωση επιτυχούς παρακολούθησης ενός μό¬ 
νο μέρους μικτού μαθήματος, ο βαθμός του μέρους αυ¬ 
τού κατοχυρώνεται καιτο μάθημα επαναλαμβάνεται μόνο 
ως προς το άλλο μέρος. 

ε) Σπουδαστές που έχουν κατοχυρώσει εργαστηριακό 
μάθημα ή εργαστηριακό μέρος με βαθμό τουλάχιστον 4, 
δύναται να μην παρακολουθούν το εργαστήριο, αλλά μό¬ 
νο να προσέρχονται στην τελική εξέταση του μαθήματος, 
μετά από απόφαση της Ο.Μ. λαμβάνοντας υπόψη τις ιδι¬ 
αιτερότητες του μαθήματος. 

ΚΕΦΑΛΑΙΟ ΤΕΤΑΡΤΟ 
Κανονισμός Εξετάσεων Περιόδου και 
Πτυχιακής Εργασίας. Λήψη Πτυχίου 

ΑΡΘΡΟ 13 

Εξεταστικές Περίοδοι Εξαμήνου, 

Πρόγραμμα Εξετάσεων 

1. Μετά τη λήξη των μαθημάτων κάθε διδακτικού εξα¬ 
μήνου, ακολουθούν δύο (2) εξεταστικές περίοδοι, δύο (2) 
εβδομάδων η κάθε μία, κατά τη διάρκεια των οποίων οι 
σπουδαστές εξετάζονται γραπτώς. Κατ’ εξαίρεση, υπάρ¬ 
χει δυνατότητα σπουδαστές να εξετασθούν προφορικώς 
από τον Καθηγητή του μαθήματος, εάν συντρέχουν λόγοι 
υγείας ή ειδικών περιπτώσεων, για τις οποίες θα αποφαί- 
νεταιτο Συμβούλιο του Τμήματος, σε όλη τη διδακτέα ύλη 
κάθε μαθήματος που δηλώθηκε από το σπουδαστή και 
προβλέπεται από τα αναλυτικά προγράμματα. 

2. Οι εξετάσεις περιόδου σε θεωρητικά μαθήματα, ή 
στο θεωρητικό μέρος μικτών μαθημάτων είναι για όλους 
τους σπουδαστές που τα έχουν δηλώσει υποχρεωτικές 
και διεξάγονται με βάση το πρόγραμμα, που συντάσσεται 
και ανακοινώνεται με ευθύνη από τον Προϊστάμενο του 
Τμήματος, δέκα πέντε (15) τουλάχιστον ημέρες πριν από 
την έναρξη των εξετάσεων. Τ ο πρόγραμμα εξετάσεων πε¬ 
ριλαμβάνει: 

- το εξεταζόμενο μάθημα με τον κωδικό του αριθμό 

- τον εισηγητή των θεμάτων 

- ημερομηνία, ώρα και αίθουσα εξετάσεων. 

3. Σε περίπτωση που, για λόγους μη υπαιτιότητας των 
σπουδαστών δενπραγματοποιηθούνοιτελικές εξετάσεις 
της μιας ή και των δύο εξεταστικών περιόδων σε μάθημα 
ή μαθήματα του οικείου διδακτικού εξαμήνου, αυτές διε- 
νεργούνται στο αμέσως επόμενο διδακτικό εξάμηνο και 
μετά τη λήξη των εβδομάδων διδασκαλίας του εξαμήνου 
αυτού. Στην περίπτωση αυτή κατοχυρώνεται ο βαθμός 
ενδιάμεσης αξιολόγησης. Για τη συμμετοχή στις εξετά¬ 
σεις μαθημάτων που διεξάγονται σύμφωνα με τα προη¬ 
γούμενα, στο αμέσως επόμενο διδακτικό εξάμηνο δεν 
απαιτείται δήλωση του μαθήματος από τον σπουδαστή, 
ούτε έχουν εφαρμογή, όσον αφορά στα μαθήματα, αυτά 
οι περιορισμοί της διάταξης των περιπτώσεων ι, ιι του 
εδαφίου β' της παραγράφου 5 του άρθρου 4 του παρό¬ 
ντος. 

ΑΡΘΡΟ 14 

Οργάνωση των Εξετάσεων Περιόδου 

1. Τη γενική ευθύνη εύρυθμης διεξαγωγής των εξετάσε- 

ων του Τμήματος έχει ο Προϊστάμενος του Τμήματος, ο 
οποίος μεριμνά έγκαιρα για τον ορισμό εποπτών, την κα¬ 
ταλληλότητα των χώρων, τη διαθεσιμότητα των υλικών και 
μέσων και γενικότερα για το αδιάβλητο των εξετάσεων. 

2. Ως επιτηρητές των εξετάσεων ορίζονται από το Συμ¬ 
βούλιο του Τμήματος τακτικά μέλη του Ε.Π. και Εργαστη¬ 
ριακοί και Επιστημονικοί Συνεργάτες στα πλαίσια των 
ωρών απασχόλησής τους κατά βαθμίδα και με συνεκτίμη- 
ση του χρόνου που απαιτείται για την προετοιμασία των 
εισηγήσεων και για τις διορθώσεις των γραπτών δοκι¬ 
μίων. Σε περίπτωση έλλειψης του προαναφερόμενου 
προσωπικού, με πράξη του Διευθυντή Σχολής, ως επιτη¬ 
ρητές ορίζονται και μέλη του Ε.Τ.Π. και ο Προσωρινός 
Κλάδος Τεχνικών Εργαστηρίων. 

3. Τα θέματα των εξετάσεων εισηγούνται αυτός ή αυτοί 
που δίδαξαντο μάθημα κατά το εξάμηνο που έληξε και σε 
περίπτωση απουσίας τους ή κωλύματος, τα θέματα θέτει 
και εισηγείται άλλος εκπαιδευτικός από την ίδια Ομάδα 
Μαθημάτων, που ορίζεται με πράξη του Προϊσταμένου 
του Τμήματος. 

4. Οι εξετάσεις κάθε μαθήματος διεξάγονται με την ευ¬ 
θύνη του εισηγητού του μαθήματος και του επόπτου. 

ΑΡΘΡΟ 15 

Διαδικασία Διεξαγωγής Εξετάσεων, 

«Τ ράπεζα Θεμάτων» 

1. Για την ανάπτυξη των θεμάτων χορηγούνται στους 
εξεταζόμενους σπουδαστές ειδικά σφραγισμένες κόλλες 
αναφοράς ή τυπωμένα ερωτηματολόγια με ευθύνη των 
επιτηρητών της αίθουσας. 

2. Στην αρχή της εξέτασης γίνεται από τους επιτηρητές 
έλεγχος των στοιχείων ταυτότητας των εξεταζομένων. 

3. Σπουδαστής που καταλαμβάνεται να αντιγράφει από 
βιβλία ή σημειώσεις ή από γραπτό σπουδαστή ή συνεννο¬ 
είται με άλλον ή άλλους σπουδαστές ή παρεμποδίζει την 
ομαλή διεξαγωγή των εξετάσεων μηδενίζεται, αφού ση¬ 
μειωθεί και μονογραφηθεί το γραπτό του από τον επιτη¬ 
ρητή, που έκανε τη διαπίστωση αυτή. 

4. Μέσα σε πέντε (5) ημέρες από τη διεξαγωγή των εξε¬ 
τάσεων του μαθήματος, ο εκπαιδευτικός καταθέτει στο 
Τμήμα τη βαθμολογία των εξετάσεων περιόδου, καθώς 
και τον τελικό βαθμό του μαθήματος. 

Μετά από σχετικό έλεγχο, το Τμήμα προβαίνει στην 
ανακοίνωση των αποτελεσμάτων και στην αρχειοθέτηση 
των βαθμολογιών. 

5. Τα γραπτά δοκίμια φυλάσσονται με ευθύνη του εξε¬ 
ταστή για ένα εξάμηνο, μετά την παρέλευση του οποίου 
διατίθενται για πολτοποίηση με απόφαση του Συμβουλί¬ 
ου της Σχολής. 

Σε διάστημα δέκα πέντε (15) ημερών απάτην ανακοίνω¬ 
ση των αποτελεσμάτων, ο σπουδαστής μπορεί να ζητήσει 
από τον εξεταστή να συμβουλευτεί το γραπτό του και ο 
εξεταστής υποχρεούται νατό επιδείξει. 

6. α) Ο εξεταστής κάθε μαθήματος υποχρεούται να πα- 
ραδίδει στον υπεύθυνο της Ο.Μ. του Τμήματός του ένα 
(1) αντίγραφο των θεμάτων της εξέτασης των σπουδα¬ 
στών. 

β) Στο τέλος κάθε εξεταστικής περιόδου, γίνεται αξιο¬ 
λόγηση των θεμάτων που κατατέθηκαν στο Τμήμα από 
την οκεία ομάδα μαθημάτων και αποφασίζεται η κωδικο¬ 
ποίηση ή μη συγκεκριμένου θέματος. 

γ) Γιατην κωδικοποίηση, αρχειοθέτηση, διατήρηση και 
διακίνηση των θεμάτων του προηγουμένου εδαφίου δη- 


μιουργείται σε κάθε Τμήμα Τ.Ε.Ι. «Τράπεζα Θεμάτων» κα¬ 
τά Τμήμα και Ομάδες Μαθημάτων, σκοπός της οποίας εί¬ 
ναι η διευκόλυνση των εξεταστικών διαδικασιών. 

δ) Η «Τράπεζα Θεμάτων» λειτουργεί και ως δανειστική 
μεταξύ των μελών του Ε.Π. του Τμήματος. 

ΑΡΘΡΟ 16 

Εκπόνηση Πτυχιακής Εργασίας 

1. Κάθε σπουδαστής είναι υποχρεωμένος να εκπονήσει 
πτυχιακή εργασία με θέμα, που πρέπει να έχει άμεση σχέ¬ 
ση με το γνωστικό αντικείμενο του Τμήματος και τα πραγ¬ 
ματικά θέματα παραγωγής και υπηρεσιών. Τα τακτικά μέ¬ 
λη του Ε.Π. και οι Επιστημονικοί και Εργαστηριακοί Συ¬ 
νεργάτες που διδάσκουν στο Τμήμα, προτείνουν θέματα 
πτυχιακής εργασίας, που ανακοινώνονται έγκαιρα στους 
σπουδαστές. Για την εκπόνηση της πτυχιακής εργασίας 
χρησιμοποιούνται, εφόσον είναι απαραίτητο, οι χώροι και 
ο εξοπλισμός, καθώς επίσης τυχόν αναγκαία οικονομικά 
μέσα του Τ.Ε.Ι. Πτυχιακή εργασία μπορεί να πραγματο¬ 
ποιηθεί επίσης εκτός Τ.Ε.Ι. σε οργανισμούς, ιδρύματα, 
υπηρεσίες κ.λ.π., ύστερα από απόφαση του Συμβουλίου 
του Τμήματος. Τις προϋποθέσεις ανάθεσης πτυχιακών 
εργασιών και κάθε σχετικό θέμα καθορίζει με απόφασή 
της η Ομάδα μαθημάτων. 

2. Κοινό θέμα πτυχιακής εργασίας μπορεί να ανατεθεί 
και σε ομάδα μέχρι τριών (3) σπουδαστών με ταυτόχρονη 
κατανομή της εργασίας σε κάθε σπουδαστή. 

3. Κάθε τακτικό μέλοςτου Ε.Π. του Τμήματος στο πλαί¬ 
σιο απασχόλησής του υποχρεούται να αναλάβει την επί¬ 
βλεψη αριθμού πτυχιακών εργασιών, που δεν μπορεί να 
υπερβεί τις τρεις (3) ανά εξάμηνο. Επιστημονικοί και Ερ¬ 
γαστηριακοί Συνεργάτες του Τμήματος αναλαμβάνουν 
επίσης την επίβλεψη πτυχιακών εργασιών, μετά την κάλυ¬ 
ψη πτυχιακών εργασιών ανά εξάμηνο που υποχρεούται 
να αναλαμβάνει το Ε.Π. ή άλλως όπως αποφασίσει το 
Συμβούλιο του Τμήματος. 

4. Από την Ομάδα Μαθημάτων ορίζεται για κάθε θέμα 
πτυχιακής εργασίας ένατακτικό μέλοςτου Ε.Π. ή Επιστη¬ 
μονικός -Εργαστηριακός Συνεργάτης, που επιβλέπει την 
πρόοδο στην επεξεργασία του θέματος, καθοδηγεί τους 
σπουδαστές στην αναζήτηση της καλύτερης λύσης, φρο¬ 
ντίζει για την παροχή των αναγκαίων διευκολύνσεων σε 
χώρους και σε εξοπλισμό και συνεργάζεται με μέλη του 
Ε.Π., όπου η συμβολή τους κρίνεται αναγκαία. Επίσης, ει- 
σηγείται στον Προϊστάμενο του Τμήματοςτη διάθεση των 
απαραίτητων χρηματικών ποσών για αναλώσιμα υλικά 
κ.λ.π. Γ ια πτυχιακές εργασίες που πραγματοποιούνται σε 
χώρους εκτός Τ.Ε.Ι., ο επιβλέπων εκπαιδευτικός περιορί¬ 
ζεται στο επιστημονικό και τεχνικό μέρος της εργασίας. 
Επίβλεψη πτυχιακής εργασίας μπορεί να ανατεθεί σε μέ¬ 
λη Ε.Π. ή Επιστημονικούς και Εργαστηριακούς Συνεργά¬ 
τες άλλου Τμήματος ή Γ ενικού Τμήματος, μετά από κοινή 
απόφαση των Συμβουλίων των δύο Τμημάτων. 

5. Η επεξεργασία της πτυχιακής εργασίας μπορεί να 
επεκταθεί και πέραν από τη λήξη του τελευταίου έτους 
σπουδών, ανάλογα με την έκταση και τις απαιτήσεις του 
θέματος. Τα πνευματικά δικαιώματα ανήκουν σε αυτούς 
που συνέβαλαν στην εκπόνηση της πτυχιακής εργασίας. 
Για να ανατεθεί σε σπουδαστή πτυχιακή εργασία, πρέπει 
αυτός να βρίσκεται στο τελευταίο έτος σπουδών. 

6. Μετά την ολοκλήρωση της πτυχιακής εργασίας και 
ύστερα από έγκριση του επιβλέποντα εκπαιδευτικού, αυ¬ 
τή υποβάλλεται μέσω του πρωτοκόλλου στο Τμήμα. Το 

Συμβούλιο του Τμήματος ορίζει ημερομηνία μέσα στο 
χρόνο μαθημάτων, κατά την οποία γίνεται παρουσίαση 
της πτυχιακής εργασίας ή αριθμού πτυχιακών εργασιών 
ενώπιον τριμελούς επιτροπής από μέλη του Ε.Π. του Τμή¬ 
ματος και Επιστημονικούς ή Εργαστηριακούς Συνεργάτες 
συναφούς ειδικότητας, εκ των οποίων ο ένας είναι ο ειση¬ 
γητής. Την παρουσίαση αυτή μπορούν να παρακολουθή¬ 
σουν άλατα μέλη του Ε.Π. και οι σπουδαστές της Σχολής. 

7. Σε περίπτωση έλλειψης μελών του Ε.Π. συναφούς ει¬ 
δικότητας στο ίδιο Τμήμα, η επιτροπή μπορεί να συμπλη¬ 
ρώνεται από μέλη άλλου Τμήματος, που έχουν συνάφεια 
με το αντικείμενο. Τα μέλη της επιτροπής παρακολουθούν 
την παρουσίαση της εργασίας και υποβάλλουν διευκρινι¬ 
στικές και εξεταστικές ερωτήσεις, ώστε να διαμορφώ¬ 
σουν άποψη για την ορθότητα και την πληρότητα της λύ¬ 
σης που δόθηκε στο πρόβλημα και για το βαθμό συμμετο¬ 
χής καθενός από τους συμμετέχοντες στην επεξεργασία 
του θέματος σπουδαστές. Τα μέλη της επιτροπής εξέτα¬ 
σης της πτυχιακής εργασίας αποφασίζουν, κατά πλειοψη- 
φία, ύστερα από πρόταση του επιβλέποντα εκπαιδευτι¬ 
κού, για το βαθμό που θα δοθεί στην πτυχιακή εργασία ή 
σε καθένα από τους συμμετέχοντες στην ομάδα επεξερ¬ 
γασίας ξεχωριστά. Σε περίπτωση που η πτυχιακή εργασία 
δίνεται σε περισσότερους από έναν σπουδαστές, τότε η 
βαθμολογία τίθεται χωριστά για κάθε ένα σπουδαστή. 

8. Σε περίπτωση που μία πτυχιακή εργασία κριθεί ελλι¬ 
πής, αναπέμπεται για συμπληρωματική επεξεργασία, 
οπότε επαναλαμβάνεται η διαδικασία υποβολής και πα¬ 
ρουσίασης, όπως ορίζεται στις παραγράφους 6 και 7 του 
άρθρου αυτού. 

9. Σε περίπτωση διαφοράς αξιολόγησης πέραν των 
τριών (3) μονάδων, θα δικαιολογείται η βαθμολογία της 
επιτροπής εξέτασης. 

10. Για επί μέρος θέματα που δεν αναφέρονται στο άρ¬ 
θρο αυτό, αποφασίζει το Συμβούλιο Τμήματος. 

ΑΡΘΡΟ 17 

Βαθμός Πτυχίου, Ανακήρυξη Πτυχιούχων 

1. Ο βαθμός πτυχίου εξάγεται με προσέγγιση δύο (2) 
δεκαδικών ψηφίων και προκύπτει από τον τύπο: 

δίβΐ +δ2β2+ ... +δνβν 
δ1+δ2+...+δν 

όπου β 1 β2 βν είναι οι βαθμοί όλων των μαθημάτων 

που παρακολούθησε ο σπουδαστής και δ1δ2.δν, οι 

αντίστοιχες διδακτικές μονάδες, που αντιστοιχούν στις 
εβδομαδιαίες ώρες διδασκαλίας κάθε μαθήματος. 

Στα μαθήματα περιλαμβάνεται και η πτυχιακή εργασία, 
που χαρακτηρίζεται από 20 μέχρι 30 διδακτικές μονάδες. 

2. Τελειόφοιτος του Τ.Ε.Ι. ανακηρύσσεται πτυχιούχος 
αφού συμπληρώθηκαν όλες οι απαιτούμενες, σύμφωνα 
με την παράγραφο 5 του άρθρου 27 του ν. 1404/1983, 
προϋποθέσεις και ειδικότερα από τη χρονολογία που κα¬ 
τατέθηκε μέσω πρωτοκόλλου Τμήματος και η τελευταία 
προϋπόθεση. 

ΚΕΦΑΛΑΙΟ ΠΕΜΠΤΟ 

Τίτλοι Σπουδών, Ταυτότητα, Τηρούμανα Βιβλία 

ΑΡΘΡΟ 18 
Τίτλοι Σπουδών 

1. Στους σπουδαστές του Τ.Ε.Ι. χορηγούνται τα ακό¬ 
λουθα πιστοποιητικά και τίτλοι σπουδών: 

α) Βεβαίωση σπουδαστικής κατάστασης 


β) Πιστοποιητικό αποφοίτησης 

γ) Πτυχίο 

2. Η βεβαίωση σπουδαστικής κατάστασης αποτελεί 
αντίγραφο βαθμολογίας του σπουδαστή. 

3. Το πιστοποιητικό αποφοίτησης επέχει θέση αντιγρά¬ 
φου πτυχίου. 

4. Οτύποςτου πτυχίου καθορίζεται σύμφωνα μετηνπα- 
ράγραφο 8 του άρθρου 27 του ν. 1404/1983. 

5. Ο χαρακτηρισμός βαθμός του πτυχίου των αποφοί- 
τωντου Τ.Ε.Ι. καθορίζεται ως εξής: 

α) από 5 - 6,99 «καλώς», β) από 7 - 8,49 «λίαν καλώς», 
γ) από 8,50 -10 «άριστα» 

ΑΡΘΡΟ 19 

Σπουδαστική Ταυτότητα, Δελτίο Ειδικού Εισιτηρίου 

Στους σπουδαστές Τ.Ε.Ι. χορηγούνται: η σπουδαστική 
ταυτότητα και το δελτίο ειδικού εισιτηρίου, σύμφωνα με 
τις κείμενες διατάξεις. 

ΑΡΘΡΟ 20 

Τηρούμενα Βιβλία στο Τμήμα και τη Σχολή 

1. Για την παρακολούθηση της σπουδαστικής κατάστα¬ 
σης του Τμήματος, τηρούνται τα ακόλουθα βιβλία και 
πρακτικά: 

α) Μητρώο Σπουδαστών. 

β) Μητρώο Πτυχιούχων. 

γ) Βιβλίο Πρακτικών Συμβουλίου του Τμήματος. 

δ) Βιβλίο Πρακτικών Γενικής Συνέλευσης του Τμήμα¬ 
τος. 

2. α) Ο τύπος και το περιεχόμενο του Μητρώου Σπου¬ 
δαστών καθορίζεται στον εσωτερικό Κανονισμό του Τ. Ε. I. 

β) Το βιβλίο των πρακτικών του Συμβουλίου και της Γε¬ 
νικής Συνέλευσης του Τμήματος αποτελείται από τα επι- 
μέρους δακτυλογραφημένα έντυπα ή πρακτικά, τα οποία 
στο τέλος κάθε χρόνου βιβλιοδετούνται και αρχειοθετού¬ 
νται χρονολογικά. 

3. Σε επίπεδο σχολής τηρείται μόνο βιβλίο πρακτικών 
του Συμβουλίου, σύμφωνα με την περίπτωση β'τηςπροη- 
γούμενης παραγράφου. 

4. Ανάλογα με τις τεχνικές του δυνατότητες, το Τ.Ε.Ι. 
μπορεί να χρησιμοποιεί ηλεκτρονικό υπολογιστή για την 
τήρηση της σπουδαστικής κατάστασης και να χορηγεί 
επίσημα επικυρωμένα αντίγραφα στον ενδιαφερόμενο 
σπουδαστή. 

ΑΡΘΡΟ 21 

Φιλοξενούμενοι Σπουδαστές 

Οι σπουδαστές, οι διακινούμενοι μεταξύ των τριτοβάθ¬ 
μιων ιδρυμάτωντης αλλοδαπής και του Τ. Ε. I., στα πλαίσια 
προγραμμάτων συνεργασίας, εγγράφονται ως φιλοξε¬ 
νούμενοι σπουδαστές. Οι φιλοξενούμενοι σπουδαστές 
έχουν τα δικαιώματα και τις υποχρεώσεις που έχουν οι 
σπουδαστές του Ιδρύματος, για όσο χρόνο διαρκεί η φοί¬ 
τησή τους, σύμφωνα με το εγκεκριμένο πρόγραμμα συ¬ 
νεργασίας. Στους σπουδαστές που ολοκληρώνουν την 
παρακολούθηση μαθημάτων (εργαστηριακών ή θεωρητι¬ 
κών) και έλαβαν μέρος επιτυχώς σε εξετάσεις, χορηγείται 
πιστοποιητικό σπουδών με τον τίτλο του μαθήματος, τον 
βαθμό και τις Ακαδημαϊκές Πιστωτικές Μονάδες. 

ΑΡΘΡΟ 22 

Παρακολούθηση μέρους Σπουδών σε Ιδρύματα 
της Αλλοδαπής 

Προκειμένου περί σπουδαστών ενός Τμήματος του 
Τ.Ε.Ι. που πραγματοποιούν ένα μέροςτου προγράμματος 
σπουδών σε ιδρύματα της αλλοδαπής στα πλαίσια εκπαι¬ 
δευτικών προγραμμάτων συνεργασίας, ακολουθούνται 
οι διαδικασίες σύμφωνα με τις διμερείς συμφωνίες μετα¬ 
ξύ του Τ.Ε.Ι. και του Τμήματος Υποδοχής των ιδρυμάτων 
που υπάρχει συνεργασία. 

ΑΡΘΡΟ 23 

Διάφορες Εξεταστικές Διαδικασίες 
Γιατη διευκόλυνση της κινητικότητας των σπουδαστών, 


το Συμβούλιο του Τμήματος δύναται να ορίσει διαφορετι¬ 
κές εξεταστικές διαδικασίες για τους μετακινούμενους 
σπουδαστές. 

ΑΡΘΡΟ 24 
Γενική Διάταξη 

Θέματα και λεπτομέρειες που δεν καθορίζονται από τον 
παρόντα Κανονισμό, καθορίζονται από τη Συνέλευση του 
Τ.Ε.Ι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Νοεμβρίου 2000 

Ο ΥΦΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




